# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Penodiadau i Gabinet Llywodraeth Cymru** |
| **DYDDIAD**  | **21 Mawrth 2024** |
| **GAN** | **Y Prif Weinidog Vaughan Gething AS** |

Rwy’n eithriadol o falch o allu dwyn ynghyd lywodraeth o bob cwr o Gymru. Byddwn yn gweithio gyda’n gilydd dros ein cenedl gyfan, a bydd gwleidyddiaeth flaengar wrth galon y Llywodraeth. Yn benodol, rwy’n falch o benodi Gweinidog dros Iechyd Meddwl a’r Blynyddoedd Cynnar er mwyn sicrhau ein bod yn cyflawni yn ystod 1,000 diwrnod cyntaf bywyd pob plentyn.

Bydd y tîm Gweinidogol hwn yn ateb galwad y genhedlaeth nesaf i greu Cymru gryfach, decach, wyrddach. Byddwn yn gweithredu i gryfhau’r economi drwy roi cyfleoedd i bawb, a glynu’n gadarn wrth ein hymrwymiad i bontio’n deg at sero net. Yn sgil ein nod o gyflawni ffyniant gwyrdd, crëwyd swydd newydd Ysgrifennydd y Cabinet dros yr Economi, Ynni a’r Gymraeg.

Rwy’n credu mewn Cymru sy’n deall y gallwn ddathlu’n gwahaniaethau, ac ymfalchïo yn yr holl bethau sy’n ein tynnu ynghyd ac yn creu ein hunaniaeth. Er y bydd sawl her ar y ffordd o’n blaen, mae gennym gyfleoedd sy’n fwy na’r heriau hynny. Rwy’n uchelgeisiol am y gwaith y bydd y tîm hwn yn ei gyflawni i wneud Cymru’n lle gwell eto.

Llywodraeth newydd Cymru

|  |  |
| --- | --- |
| Y Prif Weinidog  | Vaughan Gething AS |
| Y Darpar Gwnsler Cyffredinol  | Mick Antoniw AS |
| Ysgrifennydd y Cabinet dros yr Economi, Ynni a’r Gymraeg  | Jeremy Miles AS |
| Ysgrifennydd y Cabinet dros Iechyd a Gofal Cymdeithasol | Eluned Morgan AS |
| Ysgrifennydd y Cabinet dros Gyllid, y Cyfansoddiad a Swyddfa’r Cabinet | Rebecca Evans AS |
| Ysgrifennydd y Cabinet dros Lywodraeth Leol, Tai a Chynllunio  | Julie James AS |
| Ysgrifennydd y Cabinet dros Addysg  | Lynne Neagle AS |
| Ysgrifennydd y Cabinet dros Ogledd Cymru a Thrafnidiaeth  | Ken Skates AS |
| Ysgrifennydd y Cabinet dros Newid Hinsawdd a Materion Gwledig | Huw Irranca Davies AS |
| Ysgrifennydd y Cabinet dros Ddiwylliant a Chyfiawnder Cymdeithasol | Lesley Griffiths AS |
| Y Prif Chwip a’r Trefnydd  | Jane Hutt AS |
| Y Gweinidog Partneriaeth Gymdeithasol | Hannah Blythyn AS |
| Y Gweinidog Iechyd Meddwl a’r Blynyddoedd Cynnar | Jayne Bryant AS |
| Y Gweinidog Gofal Cymdeithasol | Dawn Bowden AS |